  Майя Бывальцева Удмуртиысь спортсменъёс Олимпи шудонъёсы пыртымтэ но йӧскалык спорт амалъёсъя огъяросси фестивальын гозы кысканын вормизы. Со сярысь ивортэ элькунысь физкультурая но спортъя министерстволэн пресс-службаез. Ӵошатсконъёс 20-24 гудырикошконэ Сыктывкарын ортчизы. Грак ёрослэн командаез 720 килограммозь категориын вормиз, нош 720 килограммлэсь трос категориын Дагестанлэн гинэ командаезлы келяз но кыкетӥ инты басьтӥз. Тодэ вайытом, Удмуртиысь спортсменъёс кык амалын вожвылъяськизы – гозы кысканын но шальы лэзьянын. Фестивальын 18 спорт амалъёсъя ӵошатсконъёс ортчизы.  Тегъёс: Мерлык Спорт Удмуртия Россия Грак  